වත්මන් ලෝක ක්‍රිකට් පිටියේ විශිෂ්ටතම ක්‍රිකට් ක්‍රීඩකයා ලෙසින් ක්‍රිකට් විශ්ලේෂකයින් මෙන්ම බොහෝ ක්‍රීඩා ලෝලීන් හඳුන්වාදෙන්නේ ඉන්දීය ක්‍රිකට් නායක විරාත් කෝලිවයි.මේ අතර පිය පදවිය ලැබීම හේතුවෙන් විරාත් කෝලි මේ දිනවල බොහෝ දෙනෙකු අතර කතා බහට ලක්ව සිටින ක්‍රීඩකයෙක්.විරාත් කෝලිව තම ක්‍රිකට් වීරයා ලෙසින් සළකන ලොකු කුඩා ක්‍රිකට් ප්‍රේමින් ලොව පුරා විසිරි සිටිනවා.ඒ අතරට ඕස්ට්‍රේලියා සුපිරි ක්‍රිකට් ක්‍රීඩක ඩේවිඩ් වෝනර්ගේ දෙවන සිඟිති දියණිය වන ඉදී වෝනර් ද සිටීම විශේෂත්වයක්.මේ බව දැනගත් ඉන්දීය කණ්ඩායමේ නායක විරාත් කෝලි විසින් වෝනර්ගේ දියණිය වෙනුවෙන් අපූරු තිළිණයක් ලබාදීමට කටයුතු කළේ නිමා වූ ඉන්දීය කණ්ඩායමේ ඕස්ට්‍රේලියා සංචාරය අතරතුරයි .